Andrea del Sarto
Store norske leksikon,Kunst og estetikk,Bildende kunst,Kunsthistorie,Italiensk manierisme, barokk- og renessansekunst
Andrea del Sarto var en italiensk maler fra Firenze. Han var elev av blant andre Piero di Cosimo. Sammen med Fra Bartolomeo var han hovedrepresentanten for høyrenessansen i sin hjemby.
Sarto virket i Firenze hele sitt liv, bortsett fra et års opphold (1518–1519) ved Frans 1s hoff i Frankrike. Blant hans tidlige arbeider er fresker med motiver fra den hellige Filip Benizzis liv (1510), Helligtrekongers tog (1511) og Marias fødsel (1514), alle i Santa Annunziatas forhall (Firenze), samme sted er også Diskusjonen om treenigheten og gruppen Madonna delle Arpie (1517), begge holdt i dempet fargeskala og mer eller mindre sløret clair-obscur. Madonna del Sacco i Sant' Annunziata (1525) og Nattverden i San Salvi (1526–27) viser inspirasjon fra Michelangelo og Leonardo da Vinci.Sarto var en fremtredende portrettist, men bare tre portretter kan tilskrives ham: et av ham selv, en pike (begge i Galleria degli Uffizi) og en billedhugger, Baccio Bandinelli (London). Les mer i Store norske leksikon Italias kunst fram til 1900 renessansen